Merlin (tv-serie)

Merlin er en britisk fantasy-adventure tv-serie skabt af Julian Jones, Jake Michie, Johnny Capps og Julian Murphy. Serien debuterede på BBC One den 20. september 2008. Serien er baseret på den mystiske troldmand Merlin fra legenden om Kong Arthur og hans forhold til Prins Arthur, men adskiller sig fra traditionelle versioner af legenden på mange punkter, især i forhold til karaktererne. Serien er produceret af det uafhængige produktionsfirma Shine Limited. Efter en vellykket visning af første sæson i England begyndte den amerikanske station NBC at vise programmet fra d. 21. juni 2009, men efter faldende publikumsinteresse blev serien flyttet til kabelnetværket Syfy, hvor anden sæson blev vist fra 2. april 2010. Anden sæson startede d. 19. september 2009 på BBC One. Den 5. September 2010 var der snigpremiere på de to første afsnit af sæson 3 i BFI Southbank i London.

Konceptet for Merlin blev påvirket af den amerikanske serie Smallville, som handler om Supermands tidlige år. Efter mange fejlslagne forsøg på at bringe programmet til live begyndte udviklingen af den nuværende Merlin i slutningen af 2006, og den egentlige produktion begyndte i marts 2008. . Serien fik generelt en blandet modtagelse, da den første gang blev vist. Kritikerne var utilfredse med den ‘flade’ dialog og seriens moderne udseende. Særligt én kritiker kaldte hele konceptet "uinteressant". Seriens første afsnit havde omtrent 6.65 millioner seere, selvom det var oppe imod ITVs populære serie The X Factor. Den første sæson havde i gennemsnit 6.32 millioner seere, hvilket er mindre end hvad Doctor Who tiltrak i sin første sæson, og en smule mere end, hvad Robin Hood fik. Merlin var også det femtemest sete program på BBC iPlayer i 2008.
Den tredje sæson af Merlin begyndte d. 11. september og sluttede d. 4. december 2010, og det er bekræftet, at den fjerde sæson begynder d. 25. oktober 2011  (i England).

Serieoversigt 

Merlin er en ung troldmand, som ankommer til byen Camelot, efter at hans mor har arrangeret for ham, at han kan bo sammen med hoflægen Gaius. Han opdager, at kongen, Uther Pendragon, har forbudt magi og har indespærret den sidste store drage dybt nede under byen. Dragen fortæller Merlin, at han har en vigtig skæbne, som går ud på at beskytte Uthers søn, Arthur, som vil skabe et storslået kongedømme. Da Merlin for første gang møder Arthur, syntes han, at han er arrogant og Arthur ser Merlin som underordnet. Merlin er nødt til at skjule sin magi fra Uther, for at undgå at blive henrettet.

Morgana er Uthers myndling med kraften til at se fremtiden i hendes mareridt, hvilket både skræmmer hende og holdes hemmeligt. Guinevere, som Morgana kalder ”Gwen”, er hendes tjenestepige og nære ven. Den første sæson fokuserer på Merlins udvikling og hans venskab med Arthur. Den anden sæson fokuserer på udviklingen hos de andre karakterer. Nogle af de centrale temaer i serien er den begyndende romance mellem Arthur og Gwen og Morganas kamp med at kontrollere sine kræfter; Morgana ender senere med at blive fordærvet af ondt på grund af Uthers handlinger.

Andre karakterer fra legender om Kong Arthur dukket også op. Lancelot længtes efter at blive en ridder, men kunne ikke blive det, da han ikke er adelig. Mordred optræder som en druidedreng, som former et bånd med Morgana (i legenden er han enten hendes nevø eller hendes egen søn), og det er blevet forudsagt af dragen, at Mordred vil være årsagen til Arthurs død (i legenden sker dette ved Slaget ved Camlann). Mordred, og til tider Den Store Drage, refererer til Merlin ved hans druidenavn, Emrys (den walisiske version af Ambrosius).  Excalibur er et sværd smedet i dragens ånde, den kan dræbe levende døde, det bliver smedet da Arthur kommer op imod en uovervindelig fjende, men ved en fejltagelse får Uther Pendragon fat i det, hvilket tvinger Merlin til at afskaffe sværdet og det bliver derfor senere smidt i en sø (i legenderne er dette sværdet som Nimueh gav til Arthur).

Medvirkende

Produktion 
Programmet blev skabt af Shine producerne Julian Murohy og Johnny Capps, som har arbejdet sammen på tv-serien Hex, en fantasy serie produceret af Shine for Sky One. BBC havde i nogen tid gerne ville lave et drama baseret på karakteren Merlin, lidt over et år inden Shine serien blev påbegyndt, var forfatteren og produceren Chris Chibnall i gang med at lave et program til BBC One, som skulle vises søndag aften, men projektet blev ikke til noget. Shine versionen af projektet blev påbegyndt i slutningen af 2006, og blev støttet af Peter Fincham, fra BBC One, og Jane Tranter, overhoved for BBC Fiction. Fincham ville gerne have flere serier til kanalen som kunne samle tre generationer foran fjernsynet, fordi han ikke mente at der findes nok af den slags serier.

Merlin blev skabt under indflydelse af den amerikanske serie Smallville, som handler om Supermands tidlige år, dette fortæller Shine producerne Julian Murphy og Johnny Capps, som sagde at Smallville hjalp med at give idéen til at Merlin skulle vise Camelot før dets storhedstid.

Denne indflydelse ses tydeligt igennem den første sæson, eftersom Merlin er nødt til at skjule sine evner og finde på undskyldninger for de overnaturlige handlinger han er ansvarlig for, lige som Clark Kent var nødt til i de første sæsoner af Smallville.

Produktionen af serien startede i marts 2008, og blev optaget med Super 16mm film, i Wales og Frankrig (på Château de Pierrefonds). Serien blev produceret af Shine i samarbejde med BBC Wales, hvis overhoved for Drama Julie Gradner arbejder som executive producer i BBC. Gardner havde omfattende erfaring efter at have arbejdet på BBC serien Doctor Who, og sagde at seriens hoved forfatter Russel T Davies havde været en vigtig indflydelse i forhold til tonen og stilen af Merlin. CGI special effekterne blev leveret af The Mill, som også har arbejdet på Doctor Who og dets spin-offs.

D. 13. december 2008, annoncerede BBC at de ville lave endnu en sæson af Merlin, hvis optagelser begyndte i foråret 2009 og sluttede i efteråret 2009.
D. 24 juli 2011 til Comic-Con International blev det offentliggjort at serien også vil fortsætte ind i en 5. sæson.

I ”A Family Affair”, en episode af Merlin: Secrets and Magic”, fortalte Anthony Head at vi ville komme til at se temaer introduceret i ”The Sins of the Father”, som vil blive udforsket mere i sæson 3.

Optagelserne til sæson 3 begyndte i marts 2010, i Cardiff, Wales og d. 8. april 2010, i Frankrig (på Château de Pierrefonds). Optagelserne til sæson 4 begyndte i marts 2011, og til sæson 5 begyndte i marts 2012.

Modtagelse 
Om det første afsnit af serien, ”The Dragon’s Call”, sagde Alison Graham fra Radio Times, at ”Colin Morgan er sympatisk og engagerende som helten”, men kritiserede dialogen og sagde at den ”ikke ligefrem sparkle”. Hermione Eyre fra The Independent kaldte afsnittet ”forfærdeligt”, kunne ikke lide det moderne look. Daniel Martin fra The Guardian kaldte episoden et “skrøbelig nummer”, følte at dialogen var ”forfærdelig”, men mente at gæste stjernen Eve Myles var ”vidunderlig”. A.A Gill fra The Times kaldte det for “uinteressant”  Keith Watson fra Metro synes at Colin Morgan var en ”sympatisk drenge troldmand” og at speciel effekterne var imponerende, men kaldte dialogen ”flad-fodet”.

Seertal for USA & Storbritannien 
Det følgende er en table over seertallene, baseret på gennemsnitlige seertal pr. episode, af Merlin på BBC One, NBC og Syfy.

DVD Udgivelse 
Sæson 1, 2, 3, 4 og 5 er blevet udgivet på DVD i både England og USA. I Danmark kan man købe sæson 1 - 4. Med i købet får man bonus materiale, video dagbøger med mere.

Referencer

Eksterne henvisninger 

 Merlin officielt website (BBC)
 
 Merlin on SyFy 
 Merlin on NBC
 Merlin på TVSerie-Guiden.dk